钦定古今图书集成/明伦汇编/氏族典/第502卷 > 陆从典
## 钦定古今图书集成/明伦汇编/氏族典/第502卷 > 陆从典

按《陈书陆琼传》：“琼第三子从典，字由仪。幼而聪敏。八
岁读《沈约集》，见回文研铭，从典援笔拟之，便有佳致。
年十三，作《柳赋》，其词甚美。从父瑜特所赏爱。及瑜将
终，家中坟籍，皆付从典。从典年十五，本州举秀才，解
褐著作佐郎，转太子舍人。金陵沦没，随例迁关右。仕
隋为给事郎，兼东宫学士，又除著作佐郎。值隋末丧”
乱，寓居南阳郡，以疾卒，时年五十七。